አምስት የጥረት ኮርፖሬት ኩባንያዎች ታማኝ ግብር ከፋዮች ሆነው ተሸልመዋል።
ባሕር ዳር፡ መስከረም 21/213ዓ.ም (አብመድ) በታማኝ ግብር ከፋይ ከተሸለሙት ስምንት በአማራ ክልል የሚገኙ ድርጅቶች ዉስጥ አምስቱ የጥረት ኮርፖሬት ናቸው። አምባሰል ንግድ ሥራዎች፣ ኮምቦልቻ ጨርቃጨርቅ፣ ቢዲሲ ኮንስትራክሽን፣ ዳሸን ቢራ እና ተክራርዋ የፕላስቲክ ውጤቶች ማምረቻ ተጠቃሽ ናቸው።አምባሰል የንግድ ሥራዎች በግብርና ምርት በቅባት እህሎች የደን ዉጤቶች ያመርታል፤ በሁለተኛ ደረጃ የወርቅ ተሸላሚ ነው። ባለፉት ሦስት ዓመታት 82 ሚሊዮን ዶላር በላይ ገቢ አስገብቷል። ባለፉት ሦስት ዓመታት 171 ሚሊዮን ብር ለመንግሥት ገቢ አድረጓል፤ ይህም በዓመት አማካኝ ከ50-60 ሚሊዮን ማለት ነው።